# Официален вестник C 112A/30 м

| | ISSN 1977-0855 |
| --- | --- |
| Официален вестник
  на Европейския съюз | C 112A |
| | |
| Издание на български език | Информация и известия | Година 5930 март 2016 г. |

ISSN 1977-0855

Официален вестник

на Европейския съюз

C 112A

Издание на български език

Информация и известия

Година 5930 март 2016 г.

---

| Известие No | Съдържание | Страница |
| --- | --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Съд на Европейския съюз |
| 2016/C 112A/01 | Покана за подаване на кандидатури | 1 |

Известие No

Съдържание

Страница

V   Становища

АДМИНИСТРАТИВНИ ПРОЦЕДУРИ

Съд на Европейския съюз

2016/C 112A/01

Покана за подаване на кандидатури

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Съд на Европейския съюз

| 30.3.2016 | BG | Официален вестник на Европейския съюз | CA 112/1 |
| --- | --- | --- | --- |

30.3.2016

BG

Официален вестник на Европейския съюз

CA 112/1

---

ПОКАНА ЗА ПОДАВАНЕ НА КАНДИДАТУРИ

(2016/C 112 A/01)

Длъжността генерален директор (степен AD 15 — AD 16) на службата за писмени преводи на Съда на Европейския съюз в Люксембург е свободна. Титулярят на длъжността ще бъде назначен по реда на член 29, параграф 2 от Правилника за длъжностните лица на Европейския съюз.

СЛУЖЕБНИ ЗАДЪЛЖЕНИЯ И ИЗИСКВАНИЯ ЗА НАЗНАЧАВАНЕ

Под ръководството на секретаря на Съда на Европейския съюз генералният директор отговаря за управлението на генерална дирекция „Писмени преводи“. Тази генерална дирекция (1) е службата за юридически преводи на Съда на Европейския съюз. Тя осигурява спазването на езиковия режим в съдилищата, които съставят тази институция, както във връзка с текущата работа по делата, така и във връзка с публикуването на съдебната практика. В службата работят около 900 души, включително над 600 юрист-лингвисти, като се използват услугите на голям брой сътрудници на свободна практика.

Генералният директор на службата за писмени преводи има за задача да ръководи и координира работата на директорите, а също и на началниците на езиковите и функционалните отдели на генералната дирекция. При изпълнението на тази задача той трябва да си сътрудничи ефикасно с другите генерални директори и началници на служби в институцията.

Генералният директор трябва да има необходимите качества, за да ръководи и координира работата на голям административен отдел. Той трябва да притежава отлични организаторски способности и да е в състояние да адаптира структурата на генералната дирекция към промените в съдебната система. Освен това трябва да има отличен усет за отношенията между хората и способност да убеждава и мотивира сътрудниците си.

Службата трябва да се управлява с трайна грижа за приспособяване на методите на работа към нуждите на правораздавателната дейност, за запазване на високото качество на преводите и за използване на всяка възможност за подобряване на производителността, в частност чрез постоянно усъвършенстване на организацията и пълноценна употреба на новите технологии, с които генералният директор трябва да е много добре запознат, особено що се отнася до средствата за подпомагане на преводаческата дейност.

Генералният директор на службата за писмени преводи трябва да е гражданин на някоя от държавите — членки на Европейския съюз, а предвид естеството на служебните задължения трябва да притежава завършено юридическо образование, удостоверено с диплома от висше учебно заведение.

Изискват се познания и най-малко десетгодишен професионален опит във връзка с изпълнението на функциите. Наличието на професионален опит в областта на управлението на отдел за юридически преводи ще се смята за предимство.

Наред с това се изисква задълбочено владеене на един от официалните езици на Европейския съюз и много добри познания по други два от официалните езици на Съюза. В интерес на службата са необходими добри познания по френски и английски език.

ПОДАВАНЕ НА ДОКУМЕНТИ ЗА КАНДИДАТСТВАНЕ

Кандидатурите се подават до секретаря на Съда на Европейския съюз единствено по електронна поща на адрес DGT-DIR.GEN@curia.europa.eu най-късно до 29 април 2016 г. Прилагат се подробна автобиография и всички необходими документи. Заедно с тези документи кандидатите трябва да изпратят и писмено изложение от не повече от пет страници, в което да представят вижданията си за службата и да посочат защо смятат, че са подходящи за тази длъжност.

---

(1)  Допълнителна информация за Съда на Европейския съюз, както и за генерална дирекция „Писмени преводи“, може да се намери на уебсайта на институцията (www.curia.europa.eu).

---